**Hysbysiad Preifatrwydd Cynlluniau Ffoaduriaid Wcr**á**in**

Mae Cyngor Bwrdeistref Sirol yn ymroddedig i ddiogelu eich preifatrwydd pan ddefnyddiwch ein gwasanaethau. Cynlluniwyd yr Hysbysiad Preifatrwydd hwn i roi gwybodaeth i chi am y data a ddaliwn amdanoch, sut y’i defnyddiwn, eich hawliau yng nghyswllt hynny a’r mesurau diogelu sydd yn eu lle i’w warchod.

**Rheolydd Data**

Cyngor Bwrdeistref Sirol Blaenau Gwent

Swyddfeydd Cyffredinol

Heol Gwaith Dur

Glynebwy

NP23 8UW

Os dymunwch godi mater o gonsyrn am sut y cafodd eich data personol ei drin, cysylltwch os gwelwch yn dda â’r Swyddog Diogelu Data drwy ddefnyddio’r manylion islaw:

Swyddfa Diogelu Data:

Steve Berry

01495 355080

E-bost: dataprotection@blaenau-gwent.gov.uk

Fel rhan o Gynlluniau Ffoaduriaid Wcráin Llywodraeth y Deyrnas Unedig, bydd y Cyngor yn darparu gwasanaethau amrywiol i Ffoaduriaid a’u Noddwyr. Caiff yr Hysbysiad Preifatrwydd hwn ei ddiweddaru wrth i’r sefyllfa esblygu.

1. **Pwy sy’n rhoi eich data i’r Cyngor?**

Caiff yr wybodaeth bersonol a broseswn ei rhoi gennych chi yn uniongyrchol i ni:

1. pan fyddwch yn cofrestru eich diddordeb (fel noddwr) wrth ddarparu llety ar gyfer Ffoadur(iaid) o Wcráin
2. pan wnewch gais am gymorth gan y Cyngor (fel Ffoadur)

**A**

Rydym hefyd yn derbyn gwybodaeth bersonol yn anuniongyrchol gan Lywodraeth Cymru:

1. os ydych wedi cofrestru eich diddordeb (fel noddwr) ar eu gwefan
2. lle’r ydych wedi gwneud cais am Fisa dan y cynllun (fel ffoadur neu ar ran ffoadur).
3. **Sut mae’r Cyngor yn casglu’r wybodaeth hon:**
* Os ydych yn llenwi ffurflen ar wefan y Cyngor
* Os ydych yn cysylltu â ni dros y ffôn/drwy e-bost/cyfryngau cymdeithasol / mewn ysgrifen
* Gan Lywodraeth Cymru, pan ddyrennir eich achos i’r Cyngor
1. **Pa wybodaeth mae’r Cyngor yn ei chasglu amdanoch?**

Gall Cynlluniau Ffoaduriaid Wcráin gasglu:

* Manylion cyswllt (enw/cyfeiriad/e-bost/ffôn)
* Eich dyddiad geni a’ch rhyw
* Manylion banc os ydych yn derbyn taliad y Cynllun
* Dynodi gwybodaeth i gynnal gwiriadau perthnasol
1. **Pam fod y Cyngor yn prosesu eich data personol?**

Dan Erthygl 6 Rheoliad Cyffredinol Diogelu Data (GDPR) y Deyrnas Unedig, y sail gyfreithiol y dibynnwn arno ar gyfer prosesu’r wybodaeth hon yw:

 **(e) Rydym ei hangen i gyflawni tasg gyhoeddus.**

**Lle’r ydych wedi cofrestru eich diddordeb mewn cynnig llety, nid ydym yn dibynnu ar Ganiatâd fel y sail gyfreithiol ar gyfer prosesu.**

1. **Categorïau arbennig o ddata personol:**

Gallwn gasglu’r data categori arbennig dilynol i sicrhau y gallwn ddiwallu anghenion y noddwr a hefyd y ffoadur:

* data personol yn datgelu tarddiad hiliol neu ethnig
* data personol yn datgelu credoau crefyddol neu athronyddol
* data’n ymwneud ag iechyd
* data’n ymwneud â chyfeiriadedd rhywiol unigolyn

Caglwn hyn dan Erthygl 9 GDPR y Deyrnas Unedig.

**A**

Lle’r ydym yn casglu data troseddol, ar gyfer dibenion gwiriadau a gynhelir ar noddwyr a ffoaduriaid, caiff hyn ei brosesu o fewn y Cyngor dan Erthygl 10 GDPR y Deyrnas Unedig.

1. **Pwy sy’n cael mynediad i’ch data?**

Dim ond gyda’r staff perthnasol lle mae angen hynny ar gyfer cyflawni eu swyddi y caiff eich data ei rannu’n fewnol.

Gellir rhannu eich data yn allanol hefyd gyda sefydliadau i gynnal gwiriadau diogelu a darparu gwasanaethau. Gallant gynnwys ond nid ydynt wedi eu cyfyngu i:

* Awdurdod Iechyd
* Cyrff Trydydd Sector (e.e. gwirfoddol)
* Yr Heddlu
* Llywodraeth Cymru

Heblaw lle nodwyd yn flaenorol, nid ydym yn trosglwyddo eich manylion i drydydd parti os nad oes rheidrwydd cyfreithiol arnom i wneud hynny.

**A gaiff y data ei drosglwyddo allan o’r Deyrnas Unedig?**

Na chaiff

1. **Sut mae’r Cyngor yn cadw eich data yn ddiogel?**

Mae gan y Cyngor bolisïau mewnol ar waith i sicrhau na chaiff y data y mae’n ei brosesu ei golli, ei ddinistrio’n ddamweiniol, ei gamddefnyddio na’i ddatgelu. Cyfyngir mynediad i’r data hwn yn unol â pholisïau mewnol y Cyngor ac i gydymffurfio gyda GDPR y Deyrnas Unedig.

Caiff y data ei storio’n ddiogel ar:

* Cronfeydd data electronig y Cyngor
* Gyriannau rhwydwaith diogel

Lle mae’r Cyngor yn sicrhau trydydd parti i brosesu data personol ar ei ran, gwnânt hynny ar sail cyfarwyddiadau ysgrifenedig. Mae gan y trydydd partïon hyn hefyd ddyletswydd cyfrinachedd, ac mae’n ofyniad arnynt i weithredu mesurau priodol i sicrhau diogelwch y data.

1. **Pa mor hir mae’r Cyngor yn cadw eich data?**

Dim ond ar gyfer y cyfnod angenrheidiol y bydd y Cyngor yn cadw eich data personol a bydd yn dilyn safonau trefniadol ac Awdurdodau Lleol yn y maes hwn. Ar ddiwedd y cyfnod cadw bydd y Cyngor yn dinistrio neu’n cael gwared yn ddiogel â’r data yn unol ag amserlenni cadw.

1. **A ydym yn gwneud penderfyniadau awtomedig/proffilio gyda eich data?**

Na

**Eich hawliau**

Mae gennych nifer o hawliau y gallwch eu gweithredu:

* Mynediad – i gael copi o’ch data pan wneir cais
* Unioni – ei gwneud yn ofynnol i’r Cyngor newid data anghywir neu anghyflawn
* Gwrthwynebu, Cyfyngu neu Ddileu – dan rai amgylchiadau gallwch ei gwneud yn ofynnol i’r Cyngor ddileu neu beidio prosesu eich data, er enghraifft lle nad oes angen y data mwyach ar gyfer dibenion prosesu
* Cludadwyedd data – derbyn a/neu drosglwyddo a ddarparwyd i’r Cyngor i sefydliadau eraill (mae hyn yn weithredol mewn amgylchiadau cyffredin)
* Dileu eich caniatâd ar unrhyw amser (lle rhoddwyd caniatâd)
* Gwybod canlyniadau methu darparu data i’r Cyngor
* Gwybod am fodolaeth unrhyw wneud penderfyniadau awtomedig, yn cynnwys proffilio, a chanlyniadau hyn i chi
* Cyflwyno cwyn i awdurdod goruchwyliol (Swyddfa’r Comisiynydd Gwybodaeth)

Os hoffech weithredu unrhyw un neu rai o’r hawliau hyn, cysylltwch os gwelwch yn dda â: Tîm Llywodraethiant Gwybodaeth dataprotection@blaenau-gwent.gov.uk 01495 311556

Gellir cysylltu â’r Comisiynydd Gwybodaeth yn: Swyddfa Comisiynydd Gwybodaeth (Cymru), 2il Lawr, Tŷ Churchill, Churchilll Way, Caerdydd, CF10 2HH. Ffôn 0330 414 6421 neu e-bost Wales@ico.org.uk.